आज अधिकतर लोग प्रभु से कुछ मांगने मंदिर जाते हैं । पर सच्‍चा भक्‍त प्रभु से कुछ नहीं मांगता । सच्‍चे भक्‍त को एक बात का विश्‍वास होता है जिस कारण वह कुछ नहीं मांगता । उसे विश्‍वास होता है कि प्रभु अन्तर्यामी हैं एवं सर्वसमर्थ हैं और अपने भक्‍तों का सर्वदा हित करने वाले हैं । ऐसे में उसे मांगने की कोई आवश्‍यकता नहीं । मांगा उससे जाता है जिसे आपकी जरूरत का पता नहीं हो । प्रभु तो अन्तर्यामी हैं, उनसे कुछ छुपा नहीं है ।